ToekomsVenster: Stel jou hoop op Godhttps://rak2.spens.co.za/radio/2016/254.mp3 Argieffoto. Ek wil my hoop op U gevestig hou, U, my Sterkte, want U is my veilige vesting! – Psalm 59:10 Mense wat nadink en skryf oor die Suid-Afrikaanse konteks is bekommerd daaroor dat baie mense begin koers verloor. Dinge verander nie wesentlik vir die armes nie, en armes kry ons in alle samelewingsverbande en kontekste. Dis lank nie meer net sekere groeperinge wat worstel met gebrek nie. Werkloosheid dra veral berekend by tot die gevoel van hooploosheid. Leë beloftes maak mense se wiele pap. Misbruik van mag en posisie, bevoorregting van sommige en baantjies vir boeties maak mense desperaat. Die Bybel sê nie verniet dat ŉ mens nie op ander mense moet vertrou nie, maar op God alleen moet hoop. Dis nie ŉ passiewe hoop wat wag dat alles in pasklaar pakkies uit die hemel moet val nie. Inteendeel, dis ŉ aktiewe hoop wat gestalte vind in inisiatief neem en hand uit die mou steek. Die vinnigste manier om van ŉ gevoel van hooploosheid ontslae te raak is om iets vir iemand anders te doen. Probeer dit gerus.